b'\n_START_ARTICLE_\nMajor League Baseball -kausi 1894\n_START_PARAGRAPH_\nMajor League Baseball -kausi 1894 k\xc3\xa4sitti ainoastaan National Leaguen, virallisesti National League and American Association. Joukkueita liigassa oli 12. Kauden p\xc3\xa4\xc3\xa4tteeksi liigan kaksi parasta joukkuetta ratkaisivat Temple Cupin voiton. Cupista pelattiin ensimm\xc3\xa4isen kerran._NEWLINE_Temple Cup-sarjassa Giants voitti helposti Oriolesin suoraan nelj\xc3\xa4ss\xc3\xa4 peliss\xc3\xa4. Alkuper\xc3\xa4isen sopimuksen mukaan piti p\xc3\xa4\xc3\xa4sylipputulot jakaa suhteessa 65-35. Orioles oli kuitenkin sopinut Giantsin kanssa 50-50 jaosta, jolloin heille ei j\xc3\xa4\xc3\xa4nyt suurempaa motivaatiota pelata tosissaan sarjan voitosta. Katsojam\xc3\xa4\xc3\xa4r\xc3\xa4 nelj\xc3\xa4ss\xc3\xa4 ottelussa oli kuitenkin eritt\xc3\xa4in hyv\xc3\xa4, yhteens\xc3\xa4 56\xc2\xa0000 katsojaa eli keskim\xc3\xa4\xc3\xa4rin 14\xc2\xa0000 per peli. Huomattavasti enemm\xc3\xa4n verrattuna runkosarjan keskiarvoon, 5\xc2\xa0600.'